Die veilige hawe van die “Naam” van Jesus | "Is en Wat Was en Wat Kom" – die onbekende karakter van Jesus Christus en Sy Woord
← God sal alles in almal wees!
‘n “Naam” is betekenisvol en funksioneel →
As die Skrifte verwys na Jesus se “Naam”, gaan dit glad nie oor die uitspreek van die letters “J-e-s-u-s” nie.
Jesus se “Naam” gaan oor dit wat Hy voor staan en wie Hy is (Sy karakter, en wat Hy doen en sê). Dit alles word vervat in Sy Woord en die leerstellings wat Hy predik. Om Jesus se “Naam” te ken en te gebruik is om Sy Woord te eerbiedig en dit te doen.
Geen uitspraak van letters in enige taal verteenwooordig die “Naam van Jesus” nie, anders verskil die “Naam” van Jesus van taal tot taal. In ander tale kry mens glad nie die Afrikaanse of Engelse skryfwyse of uitspraak van “Jesus” nie, maar heel ander benaminge, byvoorbeeld: Grieks = Lisoús; Iers = Íosa; Italiaans = Gesù; Russies = Иисус.
Jesus se “Naam” is dus primêr gekoppel aan Sy Woord en Sy leer (Sy doktrine):
As ons nie Sy Woord en ware leer ken en doen nie, sal dit ons absoluut NIKS baat om sy Naam fisies uit te roep in die vorm van ‘n natuurlike uitspreek van letters en klanke nie, want dit is geensins wat hierdie vers beteken nie:
Jesus het ons self gewaarsku teen diegene wat so dink:
Jesus se “Naam” gaan of ons Sy “wil”, dit is Sy Woord, ken en doen! Sy “wil” is geskryf van Genesis 1 vers 1 tot Openbaring 22 vers 21:
Ons ken Jesus se “Naam” as ons weet dat ons lewe van elke Woord wat deur God se mond uitgaan. Baie vind dat dit onmoontlik om te verstaan hoe ‘n mens van elke Woord van God kan leef, en dan dit ook nog te doen boonop. Wel dit is wat God se Woord sê en so sal dit verewig bly staan, want die probleem is dat die natuurlike mens kan nie God se Woorde verstaan nie:
Die natuurlike mens is vasgemaak aan natuurlike dinge en begrippe, en wil eenvoudig nie daarvan afsien nie. Alles wat die natuurlike mens in die Skrifte lees, word teruggevoer na ‘n natuurlike begryp van dinge. Dan voel ons veilig as ons natuurlike denke dinge kan vasvang. Maar die natuurlike begrip is die mees onveiligste hawe vir sielsrus:
God se rots is “gees” en om Hom in “gees en waarheid” – dit is die Woord – te ken en te aanbid! Die vleeslike wêreld en al ons wonderlike opinies is van geen nut nie en sal verwoes word:
Hierdie veilige hawe of geestelike rus kom deur Jesus se “Naam” (Sy geestelike Woorde) te ken en te doen. Hierdie veilige hawe kom net as ons “geestelike dinge met geestelike” kan verbind:
Die natuurlike uitspraak van al die name wat God aan Homself toeskryf, soos die voorkom in die Skrifte, is nie hoe ons God leer ken nie. Byvoorbeeld, mense dink hulle is op ‘n hoër geestelike vlak as hulle God se Hebreeuse name kan uitspreek. Baie sien Hebreeus as die taal waarin God praat. Onsin! Hebreeus is ‘n aardse taal wat ontstaan het saam met die ander aardse tale NA die toring van Babel:
Om geestelike tale te praat het GEEN verband net ENIGE aardse taal nie. Ons gaan in God se veilige hawe deur Sy Naam te ken wat Hy aan ons gegee het waardeur ons ook verhoog en gered sal word:
Fil 2:9-11 Daarom het God Hom [dit is Jesus] ook uitermate verhoog en Hom ‘n naam gegee wat bo elke naam is, 10 sodat in die Naam van Jesus sou buig elke knie van die wat in die hemel en die wat op die aarde en die wat onder die aarde is, 11 en elke tong sou bely dat Jesus Christus die Here is tot heerlikheid van God die Vader.
Deur die Woord in ons harte word ons opgelig en beveilig saam met Christus en so word ons deur die “Naam” van die Here gered:
Deur die “Naam” van Jesus kan ons die aardse siel (wat kleef aan die sigbare of aardse dinge) en gees (onsigbare en ewige dinge) skei van mekaar: